ΓΡΑΠΤΗ ΕΡΩΤΗΣΗ E-0808/01

υποβολή: Antonios Trakatellis (PPE-DE) προς την Επιτροπή

(19 Μαρτίου 2001)

Θέμα: Υλοποίηση του εθνικού κτηματολογίου από το ΙΙΙ ΚΠΣ

Με βάση δημοσιεύματα του ελληνικού Τύπου, οι ιδιοκτήτες ακινήτων στην Ελλάδα θα επιβαρυνθούν το κόστοςλοποίησης του προγράμματος Εθνικού Κτηματολογίου, συνολικού ύψους 850 δισεκατομμυρίων δραχμών, διότι φημολογείται ότι η Ευρωπαϊκή Ένωση σταμάτησε τη χρηματοδότηση του κτηματολογίου από το 3ο ΚΠΣ λόγω αποκλίσεων του προγράμματος της περιόδου 1996-2000. Μάλιστα, σύμφωνα με δήλωση του Γενικού Διευθυντή Περιφερειακής Πολιτικής της Ε.Ε., οι αρμόδιεςπηρεσίες της Ε.Ε. θα προβούν σε περαιτέρω εξέταση του θέματος, στο πλαίσιο της διαδικασίας των παραγράφων 1 και 2 του κανονισμού (ΕΚ) 2064/97(1) και αυτό σημαίνει πως η αρμόδια επιτροπή μπορεί να προχωρήσει σε μείωση, αναστολή ή ακύρωση της χρηματοδότησης, εάν διαπιστωθεί αντικανονικότητα της εφαρμογής του προγράμματος του 2ου ΚΠΣ για το κτηματολόγιο σε κάποιο μέλος το οποίο μάλιστα δεν ζήτησε την προηγούμενη σύμφωνη γνώμη της Επιτροπής για τυχόν αποκλίσεις τις οποίες εφάρμοσε.

Ποιες είναι οι αποκλίσεις όσον αφορά το εθνικό κτηματολόγιο στην Ελλάδα και ποιο το ύψος αυτών; Προτίθεται η Επιτροπή βάσει των στοιχείων που διαθέτει να σταματήσει οριστικά τη χρηματοδότηση; Κατά πόσο τηρήθηκε από την Ελλάδα η οδηγία 92/50/ΕΟΚ(2) που αφορά τις δημόσιες συμβάσεις και τι χρειάζεται να γίνει από τις αρμόδιες ελληνικές αρχές, ώστε η αναβολή του προγράμματος να μην είναι οριστική και το έργο να προχωρήσει κανονικά, έχοντας τη χρηματοδότηση από το 3ο ΚΠΣ;

(1) ΕΕ L 290 της 23.10.1997, σελ. 1.

(2) ΕΕ L 209 της 24.7.1992, σελ. 1.

Απάντηση του κ. Barnier εξ ονόματος της Επιτροπής

(08 Μαΐου 2001)

Το έργο Εθνικό Κτηματολόγιο περιλήφθηκε στο επιχειρησιακό πρόγραμμα (ΕΠ) Περιβάλλον του Κοινοτικού Πλαισίου Στήριξης (ΚΠΣ) της Ελλάδας για την περίοδο προγραμματισμού 1994-1999. Το συνολικό ποσό που προβλέφθηκε στον προϋπολογισμό ανέρχεται σε 138,9 εκατομμύρια, εκ των οποίων το 75 % αποτελεί συνδρομή από το Ευρωπαϊκό Ταμείο Περιφερειακής Ανάπτυξης. Σύμφωνα με το εν λόγω ΕΠ, τα αναμενόμενα αποτελέσματα για το τέλος του έτους 2001 πρόβλεπαν κτηματολόγιο σε λειτουργία που να καλύπτει έκταση 28 223 km2.

Κατά τις πρόσφατες επαφές με το φορέαλοποίησης του έργου προέκυψε ότι οι σε εξέλιξη εργασίες αφορούν μόνο 8 000 km2 ενώ ήδη έχει απορροφηθεί πλέον το 80 % του προβλεπόμενου προϋπολογισθέντος ποσού για το ΕΠ. Κατόπιν τούτου η Επιτροπή έκρινε αναγκαίο να ζητήσει διευκρινίσεις και συμπληρωματικές πληροφορίες, προκειμένου να προβεί σε βαθύτερη ανάλυση της κατάστασης. Μόνο μετά την ολοκλήρωση της ανάλυσης αυτής θα ήταν δυνατόν να αντιμετωπίζεται το ενδεχόμενο να σταματήσει ή να μειωθεί η κοινοτική συνδρομή. Η ενδεχόμενη συνέχιση της χρηματοδότησης του έργου αυτού από το ΚΠΣ για την τρέχουσα περίοδο προγραμματισμού 2000 2006 θα εξεταστεί στο αυτό πλαίσιο.

Επίσης στην Επιτροπή έχουν περιέλθει καταγγελίες που θέτουν εν αμφιβόλω τη συμμόρφωση ορισμένων παραμέτρων της συναγωνιστικής διαδικασίας για τις μελέτες της δεύτερης φάσης προς τους κανόνες της οδηγίας αριθ. 92/50/ΕΟΚ του Συμβουλίου, της 18ης Ιουνίου 1992, για το συντονισμό των διαδικασιών σύναψης δημόσιων συμβάσεωνπηρεσιών. Ήδη αναλύεται η ανταλλαγή επιστολών για το θέμα αυτό μεταξύ της Επιτροπής και των ελληνικών αρχών.

Για κάθε άλλη πληροφορία σχετικά με τοπόψη έργο, η Επιτροπή παρακαλεί το αξιότιμο μέλος του Κοινοβουλίου να ανατρέξει στις απαντήσεις που έχουν δοθεί στις προφορικές ερωτήσεις αριθ. H-0224/01 του κ. Χατζηδάκη(1) και αριθ. H-0307/01 του κ. Κόρακα(2) καθώς και στη γραπτή ερώτηση αριθ. E-0832/01 του κ. Ξαρχάκου(3).

(1) Γραπτή απάντηση κατά τη σύνοδο ολομελείας του Μαρτίου 2001.

(2) Γραπτή απάντηση κατά τη σύνοδο ολομελείας του Απριλίου 2001.

(3) ΕΕ C 261 E της 18.9.2001.